
Til:

Universitetsstyret

Møtedato:

19. mai, 2005.

Arkivref.:

200502819-3/SAE/011.4

sammensetning av høgskolestyret ved NFH

Universitetsstyret gjorde i møte 7. april vedtak om styrings- og ledelsesstruktur på fakultets- og instituttnivået (sak S 20-05), og fastsatte hvordan styrene skulle være sammensatt. NFH ber om dispensasjon fra dette, jf vedlegg 1.

Styret gjorde i nevnte sak blant annet følgende vedtak (pkt. 1):

Styrings- og ledelsesstrukturen på fakultetsnivået skal være organisert med en dekan/høgskolerektor, som leder fakultetets/høgskolens faglige virksomhet, en fakultetsdirektør/høgskoledirektør som leder hhv fakultetets/høgskolens administrative virksomhet, og med et fakultetsstyre/høgskolestyre. Fakultetsstyret/høgskolestyret skal ha minst 5 medlemmer og alltid være sammensatt med et antall som ikke er delelig med 2. Fakultetsstyret/høgskolestyret ledes av hhv dekan/høgskolerektor og består av valgte representanter for de fast tilsatte i undervisnings- og forskerstilling, teknisk og administrativt tilsatte og studenter, eventuelt også av representanter for midlertidig tilsatte i undervisnings- og forskerstilling og ekstern representasjon. Sammensetningen av gruppene skal være basert på følgende fordeling:

Fast tilsatte i undervisnings- og forskerstilling 

og åremålstilsatte instituttledere: 
51 - 61 %

Teknisk og administrativt tilsatte: 
5 - 25 %

Studenter
minst 20 %

Midlertidig tilsatte i undervisnings- og forskerstilling: 
0 - 10 %

Eksterne medlemmer: 
0 - 20 %

De sittende fakultetsstyrer/høgskolestyre fastsetter størrelse og sammensetning av hhv fakultetsstyret/høgskolestyret for neste periode.

Høgskolestyret ved NFH har i sak HS 29/2005, gjort slikt vedtak om styresammensetning:


Faste tilsatte i undervisnings- og forskningsstilling (inkl. rektor/prorektor)
5  

Midlertidig tilsatte i undervisnings- og forskerstilling



1

Teknisk administrativt ansatte






1

Studenter









2

Eksterne









2      

Totalt stemmeberettiget







11

I tillegg får gruppen teknisk/administrativt ansatte 1 observatør med tale og forslagsrett.
I forhold til universitetsstyrets vedtatte sammensetning er det to avvik fra den vedtatte sammensetning:

1. De fast vitenskapelig tilsatte får 45,5 % representasjon.

2. Studentene får to representanter, som utgjør 18,1 % av styret.

Universitetsdirektørens vurdering

NFHs begrunnelse for søknaden er å unngå et for stort styre. Høgskolestyret ønsker 2 eksterne representanter i styret, og det er dette som gjør det vanskelig å få den prosentvise fordeling til å bli i samsvar med universitetsstyrets vedtak i sak S 20-05 uten at høgskolestyret blir nokså stort.

Etter den nye universitets- og høgskoleloven § 4-4 skal studentene som hovedregel ha minst 20 prosent av medlemmene i alle kollegiale beslutningsorgan. Dette kan fravikes dersom det delegerende organ enstemmig bestemmer noe annet. Studentene vil, med høgskolestyrets forslag, få litt under 20 % av stemmene med to studentrepresentanter i styret.

Når det gjelder representasjon fra ansatte i undervisnings- og forskerstillinger, vil disse få flertall i høgskolestyret med 54,4 %, når man medregner representanten fra gruppen midlertidig vitenskapelig tilsatte. 

Universitetsdirektøren ser positivt på at NFH ønsker 2 eksterne representanter i styret, og støtter høgskolestyrets ønske om å unngå for mange styremedlemmer. I avveiningen mellom ulike hensyn – styrets størrelse og representasjon fra de ulike grupper – mener universitetsdirektøren høgskolestyrets forslag er akseptabelt og anbefaler at NFHs søknad imøtekommes.
NFH ber i brevet også om dispensasjon fra bestemmelser om kjønnsfordeling i styret. Det er bestemmelser om dette så vel i likestillingsloven som Universitetets valgreglement. Universitetsdirektøren mener det ikke er adgang til å innvilge NFHs dispensasjonssøknad på dette punkt. Universitetsdirektøren vil imidlertid påpeke at kravene til kjønnssammensetning gjelder for høgskolestyret sett under ett, ikke for hver enkelt gruppe isolert. Problemstillingen må derfor løses som det gjøres for valg av medlemmer til universitetsstyret. Universitetsdirektøren vil gi NFH tilbakemelding om dette.

Universitetsdirektøren gjør tilrådning om følgende vedtak – som krever enstemmig tilslutning i universitetsstyret:

Forslag til vedtak:

Styret ved Norges fiskerihøgskole kan ha slik sammensetning:


Faste tilsatte i undervisnings- og forskningsstilling (inkl. rektor/prorektor)
5  

Midlertidig tilsatte i undervisnings- og forskerstilling



1

Teknisk administrativt ansatte






1

Studenter









2

Eksterne









2      

Totalt stemmeberettiget







11

Tromsø, 11.05.2005

	Jan Larsen
	

	universitetsdirektør
	

	
	Håvard Bekkelund

	
	personal-/økonomidirektør


Vedlegg: Brev 22.04.05 fra NFH

Universitetsdirektøren

